wickkiey/tamil-wikipedia-markdown huggingface dataset:
# இந்தியாவில் நீர்ப்பாசனம்

**இந்தியாவில் நீர்ப்பாசனம்** என்பது இந்தியாவில் உள்ள நீர் நிலைகளான இந்திய ஆறுகள், ஏரிகள், குளங்கள் மற்றும் கினறுகள் மூலம் சாகுபடி மற்றும் விவசாய நோக்கத்திற்கான நீர்ப்பாசனத்தை குறிக்கிறது. இந்தியாவில் 64% நிலங்கள் பருவமழை சார்ந்தே உள்ளன.  

## மாநில வாரியான நீர்ப்பாசனம் உள்ளடக்கம் மற்றும் உற்பத்தி திறன்
| பஞ்சாப் | 27.3 | 11.6 | 4.2 | 98.1 |
| --- | --- | --- | --- | --- |
| ஹரியானா | 15.6 | 6.6 | 3.3 | 87.6 |
| உத்திரப் பிரதேசம் | 46.7 | 19.9 | 2.3 | 75.9 |
| ஆந்திரப் பிரதேசம் | 20.4 | 8.7 | 2.7 | 63.9 |
| பிகார் | 12.2 | 5.2 | 1.7 | 63.4 |
| தமிழ்நாடு | 7.1 | 3.0 | 2.2 | 63.1 |
| மேற்கு வங்கம் | 16.3 | 6.9 | 2.4 | 48.2 |
| குசராத் | 6.4 | 2.7 | 1.5 | 44.7 |
| மத்திய பிரதேசம் | 13.9 | 5.9 | 1.1 | 44.5 |
| உத்தராகண்டம் | 1.7 | 6.7 | 1.7 | 42.9 |
| ஒடிசா | 7.4 | 3.1 | 1.3 | 33.6 |
| கர்நாடகா | 11.2 | 4.8 | 1.5 | 28.5 |
| சட்டிஸ்கர் | 5.1 | 2.2 | 1.0 | 27.6 |
| இராசத்தான் | 16.6 | 7.1 | 1.2 | 26.4 |
| மகாராஷ்டிரா | 11.4 | 4.8 | 1.0 | 16.8 |
| ஜார்கண்ட் | 1.7 | 0.7 | 1.7 | 5.4 |
| அஸ்ஸாம் | 4.1 | 1.7 | 1.5 | 4.9 |
| பிற மாநிலங்கள் | 6.3 | 2.6 | NA | NA |
| இந்தியா முழுதும் | 234.4 | 100 | 1.9 | 48.3 |

## ஆதாரங்கள்
# உருவாக்கமுடியாத பொருள்

**உருவாக்கமுடியாத பொருள்** என்பது ஆப்டிகல் இல்யூசன் எனப்படும் ஒளியியற் கண்மாயம் ஆகும். அதாவது, இருபரிமாணத்தில் உள்ள பொருளை முப்பரிமாணத்தில் கற்பனையால் மட்டுமே பார்க்க முடியும். உண்மையில், இத்தகைய பொருட்களை உருவாக்குவது சாத்தியமில்லை.  

இத்தகைய வரையப்பட்ட படங்களை சில நொடிகள் கூர்ந்து கவனித்தால், இதை உருவாக்குவது சாத்தியமில்லை எனத் தெரிந்துவிடும். சில படங்களில், கூர்ந்து நோக்கினாலும் இந்த உண்மைத் தன்மையை அறிய முடியாது. இது உளவியலாளர்களுக்கும், கணிதவியலாளர்களுக்கும், கலை ஆர்வலர்களுக்கும் விருப்பமானது.  

## எடுத்துக்காட்டுகள்

- நெக்கர் கனசதுரம்
- முடிவில்லா படிக்கட்டுகள்
பெல்வேதேர் கண்டுபிடித்த வடிவம்  

## வரலாறு
சுவீடனைச் சேர்ந்த ஆஸ்கர் ரியூடெர்ஸ்வார்டு என்ற கலைஞர், இத்தகைய வடிவங்கள் பலவற்றை வரைந்தார். இவை கண்களை ஏமாற்றி, உண்மையான பொருட்களைப் போலவே தோன்றின. எனவே, இவரை, "உருவாக்க முடியாத வரைபடங்களின் தந்தை" எனப் போற்றினர்.  
பின்னர், நெதர்லாந்து நாட்டு கலைஞரான எம்.சி. எஷெர் என்பவர் இதைப் போன்ற பல குழப்பத்தக்க, முரண்பாடு உடைய படங்களை வரைந்தார்.  

## மேலும் பார்க்கவும்
- புதிர்
- அடிமன வெளிப்பாட்டியம்

## மூலங்கள்

## இணைப்புகள்
- இம்பாசிபிள் வேர்ல்டு (ஆங்கிலத்தில்)
- பொருளாக உருவாக்க முடியாத படங்கள் (ஆங்கிலத்தில்)
# சாந்த் பௌரி


**சாந்த் பெளரி** (*Chand Baori*) என்ற பெயருடைய 3,500 படிக்கட்டுகள் கொண்ட இக்கிணறு இந்தியாவின் ராஜஸ்தான் மாநிலத்தின் அபாநேரி கிராமத்தில் அமைந்துள்ளது. இந்த படிக்கிணறு 13 தளங்களுடனும், நூறு அடி ஆழமும் கொண்டது.  

## அமைவிடம்
*அபாநேரி* கிராமம் ஜெய்ப்பூர் நகரிலிருந்து 95 கிலோமீட்டர்கள் தொலைவில், தௌசா மாவட்டத்தில் அமைந்துள்ளது. இக்கிராமம் ஜெய்ப்பூர் - ஆக்ரா செல்லும் சாலையில் அமைந்துள்ளது. இங்கு 800 ஆம் ஆண்டு கட்டப்பட்ட *ஹர்ஷத் மாதா* கோவில் ஒன்று உள்ளது. இக்கிணறு இக்கோவிலைச் சார்ந்தது. இதன் அமைவிடம் ஆகும்.  
## வரலாறு
*சாந்த் பெளரி* ராஜஸ்தானின் மிகப்பழமையான மற்றும் வரலாற்று முக்கியத்துவம் வாய்ந்த இடம் ஆகும். இது *சந்த் ராஜா*வால் கட்டப்பட்டது. *நிகும்பா* வம்சத்தினரால் பொதுவருடம் 800-கும் 900-க்கும் இடையில் கட்டப்பட்டது. இக்கிணறானது நீர் சேமிக்கும் அமைப்பிற்காக கட்டப்பட்டது. கிணற்றின் அடியில் காணப்படும் நீரானது வெளிப்புற வெப்பத்தைவிட 5-6 பாகைகள் (degrees) குறைவாக இருக்கும். அதிக வெப்பமான காலங்களில் மக்கள் இக்கிணற்றங்கரையில் கூடுவதும் வழக்கம்.  
## புகைப்படங்கள்
சாந்த் பெளரியின் புகைப்படங்களுள் சில கீழே,  

## காணொளிகள்
- சந்த் பெளரி
- சாந்த் பௌரி

## இதனையும் காண்க
- இராணியின் படிக்கிணறு
# மூலமட்டம்


**மூலமற்றம்** (மூலமட்டம், *Moolamattom*, ) இந்தியாவின் கேரள மாநிலம், இடுக்கி மாவட்டத்தில் தொடுபுழா தாலூக்காவில் அறக்குளம் பஞ்சாயத்து தலைமையகமாக உள்ள ஒரு கிராமம். இது தொடுபுழாவிலிருந்து 22 கி. மி. தூரத்தில் தொடுபுழா ஆற்றின் கரையில் அமைந்துள்ளது. மூன்று பக்கஙகளிலும் மலைகளாள் நிறைந்த ஒரு பள்ளத்தாக்கு ஆகும் இந்த இடம். தென் இந்திய மொழி திரைப்படங்கள் நிறைய இங்கே படமாக்கப்பட்டது  

## மூலமற்றம் மின் நிலையம்
இந்தியாவின் மிகப்பெரிய நிலத்தடி நீர் மின்சார திட்டம். இடுக்கி அணையில் இருந்து தண்ணீர் நிலத்தடி குழாய்கள் மூலம் கொண்டுவரப்பட்டு 669,2 மீட்டர் ( 2195 அடி)மேலிருருந்து 6 ஜெனரேட்டர் மேல் விழுத்தி 780 மெகாவாட் மின் உற்பத்தி செய்கிறது. பாதுகாப்பு காரணங்களுக்காக பார்வையாளர்களுக்கு மின் நிலையம் நுழைய தடை செய்யப்படுள்ளது.  

## சுற்றுலா

தேக்கு தோட்டம் , இலப்பள்ளி நீர்வீழ்ச்சி, அருவிகள், த்ரிவேணி சங்கமம், தொங்கு பாலம்,தும்பிச்சி புனித தோமையார் மலை, நாடுகாணி, மலங்காரா அணை , குடயத்தூர் மலை, வாயனக்காவு கோயில்,இலவீழாபூஞ்சிரா துடங்கிய கண்ணுக்கினிய அருகில் இடங்கள் இருக்கின்றன. இடுக்கி அணை , உலகின் இரண்டாவது மற்றும் ஆசியாவின் முதல் கமான் அணை , 43 கிலோ மீட்டர் தொலைவில் இருக்கிறது.
# குயெல்ஃபு பல்கலைக்கழகம்

குயெல்ஃபு பல்கலைக்கழகம் என்பது கனடாவின் ஒன்டாரியோ மாகாணத்தில் குயெல்ஃபு நகரில் உள்ளது. இது 1964-ஆம் ஆண்டில் தொடங்கப்பட்டது. ஒன்டாரியோ வேளாண் பல்கலைக்கழகம், மெக்டொனால்டு நிறுவனம், ஒன்டாரியோ விலங்கு மருத்துவக் கல்லூரி ஆகியவற்றை இணைத்து உருவாக்கப்பட்டது.  
தற்போது 23,000 மாணவர்கள் பயில்கின்றனர். பல்வேறு துறைகளில் இளநிலை, முதுநிலை படிப்புகள் வழங்கப்படுகின்றன. இது கனடாவின் முக்கியப் பல்கலைக்கழகங்களில் ஒன்று.  
செவ்வாயில் நீர் கண்டுபிடித்தது உள்ளிட்ட பல்வேறு செயல்பாடுகளை இந்த பல்கலைக்கழக மாணவர்களும், ஆய்வாளர்களும் கண்டுபிடித்தனர்.  

## வளாகங்கள்
இதன் முதன்மை வளாகம், 1,223 ஏக்கர் பரப்பளவில் அமைந்துள்ளது. பழைய கால கட்டிடங்களும், மரங்களும் நிறைந்துள்ளன. வளாகத்தின் பாதுகாப்புக்காக பல காவலர்கள் நியமிக்கப்பட்டுள்ளனர்.  
சில வளாகங்களில் ஆங்கிலத்திலும், சிலவற்றில் பிரெஞ்சு மொழியிலும் கற்பிக்கின்றனர்.  

## துறைகள்

## நூலகம்

## மாணவர் குழுக்கள்
# விக்கிப்பீடியா:உங்களுக்குத் தெரியுமா/பெப்ரவரி 19, 2014


- பத்துப்பாட்டு என்னும் தொகுப்பில் அடங்கும் **மதுரைக் காஞ்சி** இத்தொகுப்பிலுள்ள நூல்களுள் மிகவும் நீளமானது ஆகும்.
- பொறியியலில் பொருட்களின் வலிமையை பற்றி அறிவதில் **மோர் வட்டத்தின்** பங்கு இன்றியமையாதது.
- **முயல்** காதுகள் அவற்றைக் குளிர்மையாக வைத்திருக்க உதவுகின்றன.
- தைமூரிய வம்சம் 14ஆம் நூற்றாண்டில் புகழ்பெற்ற நாடுபிடிப்பாளரான **தைமூரினால்** நிறுவப்பட்டது.
# விக்கிப்பீடியா:உங்களுக்குத் தெரியுமா/பெப்ரவரி 26, 2014


- ஈழத்து அறிஞர் மு. கா. சித்திலெப்பை 1885 இல் எழுதிய **அசன்பே சரித்திரம்** தமிழில் வெளிவந்த இரண்டாவது புதினமும், ஈழத்தில் வெளிவந்த முதலாவது தமிழ்ப் புதின நூலும் ஆகும்.
- **பௌவென் முடிச்சு** (படம்) என்பது உண்மையில் தொடர்ச்சியான தட வடிவில் அமைந்த ஒரு கயிறு ஆகும்.
- இந்தியாவில் 42 மில்லியன் மக்கள் **கணினிக் குற்றங்களால்** பாதிக்கப்பட்டுள்ளனர்.
- **2009 ஆம் ஆண்டின் விண்வெளி மோதல்** விண்வெளியில் பூமியின் வட்டப்பாதையில் காசுமசு-2251, இரிடியம் 33 ஆகிய இரண்டு செயற்கைக் கோள்கள் மோதியதைக் குறிக்கிறது.
# சுசில் கொய்ராலா


**சுசில் கொய்ராலா** (*Sushil Koirala* (நேபாளி: सुशील कोइराला; 12 ஆகத்து 1939 – 9 பெப்ரவரி 2016) நேப்பாள அரசியல்வாதியும், முன்னாள் நேபாளி காங்கிரஸ் கட்சியின் தலைவரும் ஆவார். இவர் 2014 பெப்ரவரி 10 ஆம் நாள் நேப்பாளப் பிரதமராக நாடாளுமன்றத்தினால் தெரிவு செய்யப்பட்டார். 1954 ஆம் ஆண்டில் நேபாளி காங்கிரசுக் கட்சியில் இணைந்த இவர், கட்சியில் பல்வேறு பதவிகளை வகித்து, 2010 ஆம் ஆண்டில் கட்சியின் தலைவரானார்.  

## வாழ்க்கைச் சுருக்கம்
சுசில் கொய்ராலா 1939 ஆம் ஆண்டில் போத் பிரசாத் கொய்ராலா( என்பவருக்கும் குமினிதி கொய்ராலா மகனாகப் பிறந்தார். இவர் திருமணம் செய்யவில்லை, அதுமட்டுமன்றி இவர் எளிமையான வாழ்க்கையை வாழ்ந்தவர்.  

## அரசியல் வாழ்க்கை
சுசில் கொய்ராலா 1954ஆம் ஆண்டில் அரசியலில் களமிறங்கினார். இவர் நேபாளி காங்கிரஸ்இன் சமூக சனநாயகக் கொள்கைகள் மூலம் மேலும் அரசியலில் களமிறங்க ஊக்கமளிக்கப்பட்டார். இவர் 1979ஆம் ஆண்டில் கட்சியின் மத்திய செயற்குழுவின் உறுப்பினராக செயற்பட்டார். 1996 ஆம் ஆண்டில் அதன் பொதுச் செயலாளராக நியமிக்கப்பட்டார், அத்தோடு உப தலைவராக 1998ஆம் ஆண்டில் நியமிக்கப்பட்டார். 2010 இல் தலைவரானார்.
# டி. பி. முத்துலட்சுமி


**டி. பி. முத்துலட்சுமி** (*T. P. Muthulakshmi*, 24 சூன் 1931 – 29 மே 2008) 1950-60களில் தமிழ்த் திரைப்பட நகைச்சுவை நடிகையாகத் திகழ்ந்தவர். 300 இற்கும் அதிகமான திரைப்படங்களில் நடித்துள்ளார்.  

## இளமைக் காலம்
முத்துலட்சுமி தமிழ்நாடு தூத்துக்குடியில் பொன்னையபாண்டியன், சண்முகத்தம்மாள் ஆகியோருக்கு ஒரே மகளாகப் பிறந்தவர். தந்தை ஒரு விவசாயி. எட்டாம் வகுப்பு வரை படித்தார்.  

## திரைப்படங்களில் நடிப்பு
திரைப்படங்களில் நடிக்க வேண்டும் என்ற ஆர்வத்தில் பெற்றோரிடம் சொல்லிக் கொள்ளாமல் சென்னைக்கு சென்றார். சென்னையில் அவருடைய மாமா எம். பெருமாள், இயக்குநர் கே. சுப்பிரமணியத்துடன் நடனக்கலைஞராகப் பணியாற்றி வந்தார். முத்துலட்சுமிக்கு, பெருமாளே நடனமும், பாட்டும் கற்றுக் கொடுத்தார். முத்துலட்சுமி தனது 77வது அகவையில் 2008 மே 29 இல் சென்னையில் காலமானார்.  

## விருதுகள்
- கலைமாமணி விருது (1999)
- கலைவாணர் விருது

## நடித்த சில திரைப்படங்கள்
- ராஜாம்பாள் (1951)
- வளையாபதி (1952)
- தாய் உள்ளம் (1952)
- பராசக்தி (1952)
- மனோகரா (1954)
- பொன்வயல் (1954)
- ராஜி என் கண்மணி (1954)
- சுகம் எங்கே (1954)
- துளி விஷம் (1954)
- கணவனே கண் கண்ட தெய்வம் (1955)
- பாசவலை (1956)
- நான் பெற்ற செல்வம் (1956)
- மக்களைப் பெற்ற மகராசி (1957)
- மாயா பஜார் (1957)
- சக்கரவர்த்தி திருமகள் (1957)
- முதலாளி (1957)
- வஞ்சிக்கோட்டை வாலிபன் (1958)
- வண்ணக்கிளி (1959)
- தங்கப்பதுமை (1959)
- அடுத்த வீட்டுப் பெண் (1960)
- படிக்காத மேதை (1960)
- ஹரிச்சந்திரா (1968)
- அன்னையின் ஆணை
- அனுபவி ராஜா அனுபவி
- இருவர் உள்ளம்
- ஏழை உழவன்
- ஓர் இரவு
- கடன் வாங்கி கல்யாணம்
- குணசுந்தரி
- கொஞ்சும் சலங்கை
- சந்திரலேகா
- டவுன் பஸ்
- திரும்பிப்பார்
- திருவருட்செல்வர்
- தேவமனோகரி
- பத்மினி
- பாரிஜாதம்
- பிரேம பாசம்
- பொன்முடி
- போர்ட்டர் கந்தன்
- மகாபலி சக்கரவர்த்தி
- மகேஸ்வரி
- மரகதம்
- வடிவுக்கு வளைகாப்பு
- வாழ்க்கை ஒப்பந்தம்
- வாழவைத்த தெய்வம்
- வீரபாண்டிய கட்டபொம்மன்
- ஜமீந்தார்
# சைபோர்க்



**சைபோர்க்** டீசீ காமிக்கஸின் புனைவு சூப்பர் கதாநாயகன் கதாப்பாத்திரமாகும். இக்கதாப்பாத்திரம் எழுத்தாளர் மார்வ் வோல்ப்மேன் மற்றும் ஜார்ஜ் பெரெஸ் ஆகியோரால் உருவாக்கப்பட்டது. டீசீ காமிக்ஸ் ப்ரசென்ட்ஸ் #26 (அக்டோபர் 1980) ல் முதன் முதலாக இக்கதாப்பாத்திரம் வெளியானது.  

## ஆதாரம்

## வெளி இணைப்பு
- World of Black Heroes: Cyborg Biography
- DCDP: Cyborg (Victor Stone) - DC Database Project
# மனௌசு



**மனௌசு** (*Manaus*, <small> or </small>), அல்லது (முன்னதாக) **லூகர் டெ பர்ரா டொ ரியோ நெக்ரோ** (*Lugar de Barra do Rio Negro*) பிரேசிலின் வடக்கு மண்டலத்தில் அமைந்துள்ள அமெசோனசின் தலைநகரம் ஆகும். இது இரியோ நெக்ரோ ஆறும் சோலிமோசு ஆறும் சந்திக்கின்ற கூட்டுத்துறையில் அமைந்துள்ளது. இது அமெசோனசு மாநிலத்தின் மிகப் பெரிய நகரமும் ஆகும்.  

இந்த நகரம் சாவோ யோசு டொ ரியோ நெக்ரோ கோட்டைக் கட்டப்பட்ட காலமான 1693-94 இலிருந்து இருந்து வந்துள்ளது. 1832இல் "மனௌசு" என்ற பெயருடன் நகரமாக அறிவிக்கப்பட்டது. இங்குள்ள மனோசு மக்களைக் கொண்டே இந்த நகருக்கு இப்பெயர் அமைந்தது. அக்டோபர் 24, 1848இல் மாநகரமானது; அப்போது இது போர்த்துக்கேய மொழியில் "கருப்பு ஆற்றங்கரையில் அமைந்த நகரம்" என்ற பொருள்படும் *Cidade da Barra do Rio Negro* என அழைக்கப்பட்டது. செப்டம்பர் 4, 1856இலிருந்தே தற்போது அறியப்படும் பெயரில் அழைக்கப்படலாயிற்று.  

மனௌசு அமேசான் மழைக்காடுகளின் நடுவே அமைந்துள்ளதால் இதனை அடைய படகுகள் மூலமோ வானூர்தி மூலமோவாகத் தான் செல்ல இயலும். சாலைகளால் இதற்கு அணுக்கம் இல்லை. இந்த தனிமைப்படுத்தலால் நகரத்தின் பண்பாடும் இயற்கை அழகும் அழிபடாது உள்ளது. பிரேசிலியப் பழங்குடிகளின் பழக்கவழக்கங்கள் மற்றெந்த ஊரகப் பகுதியை விட இங்குதான் பாதுகாக்கப்படுகிறது. பிரேசிலிய அமேசான் வனப்பகுதிக்கு செல்லும் நுழைவாயிலாக இது அமைந்துள்ளது. உலகின் மிகச்சில இடங்களிலேயே இந்தளவிலான தாவர, மர, பறவை, பூச்சி, மீன் வகைகளைக் காணவியலும்.  

இந்த நூற்றாண்டின் துவக்கத்தில் இது *"அமேசானின் இதயப்பகுதி"* என்றும் *"வன நகரம்"* என்றும் அறியப்பட்டது. தற்போது இந்த நகரத்தின் பொருளியலில் இதன் மையமாக கட்டற்ற வணிக வலயம் அமைந்துள்ளது. இங்கு கட்டற்ற துறைமுகமும் பன்னாட்டு வானூர்தி நிலையமும் உள்ளன. மின்னணுவியல், வேதிப்பொருள்கள், சவர்க்காரம் போன்ற தொழில்கள் தழைத்துள்ளன; தூய்மைவடிகட்டிகளும் கப்பல் வடிவமைப்புத் தொழிலும் வளர்ந்து வருகின்றன. இங்கிருந்து பிரேசில் கொட்டைகள், இரப்பர், சணல், உரோசுவுட் எண்ணெய் ஆகியன ஏற்றுமதியாகின்றன. இங்கு தேவாலயம், ஓப்பரா அரங்கு, விலங்கியல் மற்றும் தாவரவியல் பூங்காக்கள், உள்ளன. உள்நாட்டுப் பழங்குடிகளின்s அருங்காட்சியகமும் அமைந்துள்ளது.  

நகரத்தின் மக்கள்தோகை 2013இல் 1.5 மில்லியன் ஆகும். பிரேசிலிய அமேசான் பகுதியில் மிகுந்த மக்கள்தொகை கொண்டதாகவும் பிரேசிலின் ஏழாவது மிகுந்த மக்கள்தொகை கொண்ட நகரமாகவும் மனௌசு விளங்குகிறது. நெக்ரோ ஆற்றின் வடகரையில் நெக்ரோவும் சோலுமோசும் சங்கமிக்கும் இடத்திலிருந்து, 11 மைல்கள் (18 கி.மீ.) மேலே அமைந்துள்ளது. அத்திலாந்திக்குப் பெருங்கடலிலிருந்து 1450 கி.மீ. (900 மைல்கள்) தொலைவில் உள்நாட்டில் அமைந்துள்ளது.  

சோலிமோசு ஆறும் நெக்ரோ ஆறும் மனௌசில் இணைந்து ஆமேசான் ஆறாகின்றன. இங்குள்ள இரப்பர் தொழிலால் 1800களில் தென் அமெரிக்காவின் மிகுந்த செல்வமிக்க நகரமாக இது விளங்கியது. இதனை *"அயனமண்டலத்தின் பாரிசு"* என அழைத்தனர். பல ஐரோப்பிய செல்வந்தர்கள் இங்கு குடியேறியதால் கலைநயமிக்க ஓவியங்களையும் ஐரோப்பிய கட்டிட வடிவமைப்பு மற்றும் பண்பாட்டையும் இங்கு கொணர்ந்தனர்.  

2014 உலகக்கோப்பை காற்பந்து நடைபெறும் நகரங்களில் ஒன்றாக மனௌசு தேர்ந்தெடுக்கப்பட்டுள்ளது. இதனால் அமேசான் மழைக்காடுகளிலும் வடக்கு பிரேசிலிலும் இப்போட்டி நடைபெறும் ஒரே நகரம் என்ற பெருமை கிடைக்கும்.  
## மேற்சான்றுகள்
# பிளாஸ் (பேர்ரி ஆலன்)



**பிளாஸ்** டீசீ காமிக்கஸின் புனைவு சூப்பர் கதாநாயகன் கதாப்பாத்திரமாகும். இக்கதாப்பாத்திரம் முதன்முதலாக *சோகேஸ்* #4 (அக்டோபர். 1956)ல் அறிமுகமானது. இவர் அதிவேகமாக ஓடும் திறன் கொண்டவர்.  

## புனைவு கதாப்பாத்திரத்தின் வாழ்க்கை வரலாறு

ஹென்றி மற்றும் நோரா ஆலன் தம்பதியருக்கு மகனாக பேர்ரி ஆலன் பிறந்தார்.
# சவ்வாதோர், பாகையா


**சவ்வாதோர்** (*காப்பாளர்*, உள்ளூர் வழக்கில் , (ஐரோப்பிய போர்த்துகேயத்தில் உச்சரிப்பு: சால்வடோர் ); வரலாற்றில்: **São Salvador da Bahia de Todos os Santos**, தமிழில்: "அனைத்துப் புனிதர்களின் விரிகுடாவை காப்பாற்றும் புனித காப்பாளரின் நகரம்") பிரேசிலின் வடகிழக்கு கடலோரத்தில் அமைந்துள்ள மிகப்பெரிய நகரமும் பாகையா மாநிலத்தின் தலைநகரமும் ஆகும்.  

இங்கு நடக்கும் எண்ணிக்கையில்லா வெளிப்புற விருந்துகளாலும் தெரு விழாக்களினாலும் (*கார்னிவல்*) சவ்வாதோர் *பிரேசிலின் மனமகிழ்வுத் தலைநகரம்* என்று அறியப்படுகிறது. குடியேற்றக்கால பிரேசிலின் தலைநகரமாக விளங்கிய சவ்வாதோர் அமெரிக்காக்களிலேயே மிகவும் பழைமையான நகரங்களில் ஒன்றாக விளங்குகிறது. பெரும்பான்மையான நேரங்களில் இது **பாகையா**, என்றே அறியப்பட்டிருந்தது; மத்திய இருபதாம் நூற்றாண்டு வரை அவ்வாறே நிலப்படங்களிலும் நூல்களிலும் குறிப்பிடப்பட்டுள்ளது. பிரேசிலில் இதே பெயரிலுள்ள மற்ற நகரங்களிலிருந்து பிரித்துக் காட்டவே *சவ்வாதோர் டா பாகையா* எனப்பட்டது. பிரேசிலில் சாவோ பாவுலோ, இரியோ டி செனீரோவை அடுத்து மூன்றாவது மிகுந்த மக்கள் வாழும் நகரமாக சவ்வாதோர் விளங்குகிறது. 3.5 மில்லியன் மக்கள்தொகையுடன் நகரின் பெருநகர் பகுதி பிரேசிலின் கூடிய மக்கள்தொகை உடைய ஊரகப்பகுதிகளில் ஏழாவதாக உள்ளது.  

உணவு, இசை மற்றும் கட்டிட வடிவமைப்பிற்காக இந்த நகரம் பெயர் பெற்றது. பிரேசிலின் வடகிழக்குப் பகுதியிலேயே மிகவும் செல்வச்செழிப்பு மிக்கதாக இதன் பெருநகர் பகுதி விளங்குகிறது. ஆபிரிக்கத் தாக்கத்தினால் சவ்வாதோர் பிரேசிலின் ஆபிரிக்க-பிரேசிலியப் பண்பாட்டு மையமாக உள்ளது. சவ்வாதோரின் வரலாற்று மையமான, பெலோரின்ஹோ போர்த்துக்கேய குடியேற்ற கட்டிட வடிவமைப்பிற்கு பெயர்பெற்றது; இங்கு 17வது நூற்றாண்டிலிருந்து 19வது நூற்றாண்டு வரையிலான வரலாற்றுச் சின்னங்களைக் காணலாம். 1985இல் ஐக்கிய நாடுகள் கல்வி, அறிவியல், பண்பாட்டு நிறுவனம் பெலோரின்ஹோவை உலகப் பாரம்பரியக் களமாக அறிவித்துள்ளது.  

Salஅத்திலாந்திக் பெருங்கடலிலிருந்து டோடெசு ஓசு சான்டோசு விரிகுடாவை பிரிக்கும் ஏறத்தாழ முக்கோண வடிவிலான சிறு மூவலந்தீவில் சவ்வாதோர் அமைந்துள்ளது. புனிதர் அனைவர் பெருவிழாவன்று கண்டுபிடிக்கப்பட்டதால் இந்த விரிகுடாவிற்கு அப்பெயரே சூட்டப்பட்டுள்ளது. சவ்வாதோர் ஓர் இயற்கைத் துறைமுகம் ஆகும்.  

இந்த நகரத்தின் குறிப்பிடத்தக்க சிறப்பியல்பாக நகரம் இரு உயரநிலைகளில் உள்ளது. *மேல் நகரம்* எனப்படும் *Cidade Alta* ("பிற நகரம்") *கீழ் நகரம்* எனப்படும் *Cidade Baixa* பகுதியிலிருந்து ஏறத்தாழ உயரத்தில், உள்ளது. நகரத்தின் தேவாலயமும் பெரும்பாலான நிர்வாக கட்டிடங்களும் உயரமான நிலப்பகுதியில் அமைந்துள்ளன. பிரேசிலில் கட்டப்பட்ட அத்தகைய முதல் வசதி, *எலெவேடர் லாசெர்டா* எனப்படும் உயர்த்தி 1873 முதல் இவ்விருபகுதிகளையும் இணைக்கின்றது.  

2014 உலகக்கோப்பை காற்பந்து போட்டிகள் நடக்கும் நகரங்களில் ஒன்றாக சவ்வாதோர் விளங்குகிறது. கூடுதலாக, 2013 பிபா கூட்டமைப்புக்களின் கோப்பைப் போட்டிகளும் இங்கு நடந்துள்ளன.  

## மேற்சான்றுகள்
# பான் சிங் தோமர்



**பான் சிங் தோமர்** (1932 - அக்டோபர் 1, 1981) ஓர் இந்திய இராணுவ வீரர், விளையாட்டு வீரர் மற்றும் ஒரு போராளி ஆவார். இவர் இந்திய இராணுவத்தில் பணிபுரிந்தபோது ஓடுவதில் இவருக்கிருந்த திறமை அறியப்பட்டது. 1950 - 1960 களுக்கு இடைப்பட்ட காலத்தில் steeplechase பந்தயத்தில் 7 முறை தேசிய வாகையாளரான இவர் 1958 -ம் ஆண்டு ஆசிய விளையாட்டுப் போட்டிகளில் இந்தியாவின் சார்பாக கலந்துகொண்டுள்ளார். தனது பணிக்கால முடிவிற்கு முன்னரே இராணுவத்திலிருந்து ஓய்வுபெற்று தனது கிராமத்திற்கு திரும்பினார். தன் கிராமத்தில் குடும்பப் பகையால் உண்டான நிலத்தகராறினால் கொள்ளைக்காரனாகி சம்பல் பள்ளத்தாக்கு குழுக் கொள்ளையனாக தீய வழியில் பரவலாக அறியப்பட்டார். 1981-ம் ஆண்டு இந்திய சட்ட நடைமுறைபடுத்தும்(Indian law enforcement) அதிகாரிகளால் கொல்லப்பட்டார்.
# அனுராக் காஷ்யப்


**அனுராக் காஷ்யப்** என்று அறியப்படும் **அனுராக் சிங் காஷ்யப்** (*Anurag Singh Kashyap*) ஒர் இந்திய திரைப்பட இயக்குநர், தயாரிப்பாளர், நடிகர் மற்றும் திரைக்கதை உருவாக்குனர் ஆவார். இவர் தனது திரைப் பிரவேசத்தை *பான்ச்* என்கிற இதுவரை வெளியிடப்படாத திரைப்படத்தில் தொடங்கினார். இவர் தனது *பிளாக் ஃபிரைடே* (Black Friday), *தி லன்ச் பாக்ஸ்* (The lunch Box), *கேங்ஸ் ஆஃப் வாசிப்பூர்*, *ஷார்ட்ஸ்* என்கிற படத்திற்காக பெரிதும் அறியப்படுகிறார். 1993 மும்பை குண்டு வெடிப்புகளை அடிப்படையாகக் கொண்டு உருவாக்கப்பட்ட இவரது *பிளாக் ஃபிரைடே* என்கிற திரைப்படம் பல தேசிய விருதுகளை வென்றதுடன் பல சர்ச்சைகளையும் உண்டாக்கியது..
# அடையாளத் திருட்டு

**அடையாளத் திருட்டு** என்பது ஒருவரின் அடையாளத்தை வேறு ஒருவர் திருடி ஒரு திருடப்பட்டவரின் வடிவம் பெற்று அதனை சுயலாபத்திற்காகப் பயன்படுத்துவதாகும்.உங்களது தனிநபர் தகவல்கள் தவறாக உபயோகப்படுத்துதலும் ஒரு வகை அடையாளத் திருட்டு ஆகும்.  

## பாதிப்புகள்
இந்தியாவில் மட்டும் ஏறத்தாழ 12 சதவீதம் அவர்கள் ரூ.7,500 அளவிற்கு சராசரியாக அடையாளத் திருட்டால் பாதிக்கப்பட்டுள்ளதாக அறியப்படுகிறது.  

## உசாத்துணைகள்
# மரக்கானா விளையாட்டரங்கம்



**எசுடேடியோ டொ மரக்கானா** (அ) **மரக்கானா விளையாட்டரங்கம்** (**Estádio do Maracanã**,, <small>standard Brazilian Portuguese: </small><small>, local pronunciation: </small> ), பிரேசிலின் இரியோ டி செனீரோவில் அமைந்துள்ள விளையாட்டரங்கம் ஆகும். இதன் அலுவல் பெயர் **எசுடேடியோ யோர்னலிசுடா மாரியோ ஃபில்ஹோ** (**Estádio Jornalista Mário Filho**; ) என்பதாகும்.  

**இரியோ டி செனீரோ** அரசாங்கத்தின் உடைமையான மரக்கானா விளையாட்டரங்கம், ஆறாக இருந்து தற்போது கால்வாயாக இருக்கும் **மரக்கானா ஆற்றின்** பெயரில் வழங்கப்படுகிறது; இந்த விளையாட்டரங்கம் இருக்கும் இடப்பகுதியும் இவ்வாற்றின் பெயரிலேயே வழங்கப்படுகிறது. உலகக்கோப்பை கால்பந்துப் போட்டிக்காக 1950-ஆம் ஆண்டில் இந்த விளையாட்டரங்கம் திறக்கப்பட்டது; அந்த உலகக்கோப்பையின் இறுதிப்போட்டியில் உருகுவையிடம் 2-1 என்ற இலக்குக் கணக்கில் பிரேசில் தோல்விகண்டது.  

அதன்பின்னர், பிரேசிலின் கால்பந்துக் கழகங்களுக்கிடையேயான (எ-டு: பொடாஃபோகோ, பிளமெங்கோ, ஃபுளுமினென்சு, வாஸ்கோ டா காமா கால்பந்துக் கழகங்கள்) போட்டிகளை நடத்துவதற்கு இம்மைதானம் பயன்படுத்தப்பட்டுவருகிறது. மேலும், கலை-இசை நிகழ்ச்சிகள் நடத்துவதற்கும், மற்ற விளையாட்டுப் போட்டிகள் நடத்துவதற்கும் அவ்வப்போது மரக்கானா விளையாட்டரங்கம் பயன்படுத்தப்படுகிறது.  

1950 உலகக்கோப்பை காற்பந்து இறுதிப் போட்டியின்போது நுழைவுச்சீட்டு பெற்று போட்டியைக் கண்டுகளித்த பார்வையாளர்களின் எண்ணிக்கை 1,99,854 ஆகும்; அதாவது, இந்த விளையாட்டரங்கம் திறக்கப்பட்டபோது இதுவே உலகிலேயே அதிக பார்வையாளர்கள் கொள்ளளவு கொண்ட விளையாட்டரங்கம் ஆகும். தற்போது 78,838 பார்வையாளர்கள் அமர்ந்து கண்டுகளிக்கும் அளவுக்கு இருக்கைகள் உள்ளன; இதன்மூலம் தென் அமெரிக்கா மற்றும் பிரேசிலில் அதிக பார்வையாளர்கள் கொள்ளளவு கொண்ட மைதானம் என்ற புகழுக்கு உரித்தானதாகவிருக்கிறது.  

## குறிப்புதவிகள்

## வெளியிணைப்புகள்
- 
- Photo Gallery of Museum and Game @ The Rio de Janeiro Photo Guide
- RSSSF Best Attendances in Brazil
- 2014 FIFA World Cup Profile
# துரூக் கோட்டை, குன்னூர்


**துரூக் கோட்டை** என்பது 16-ஆம் நூற்றாண்டைச் சேர்ந்த ஒரு சிறிய கோட்டை ஆகும். இது இந்தியாவின் தமிழ்நாடு மாநிலத்தில் உள்ள நீலகிரி மாவட்டத்தைச் சேர்ந்த குன்னூரில் இருந்து ஏறத்தாழ 13 கிலோமீட்டர் தொலைவில் உள்ளது. மக்கள் இதைப் பகாசுர மலை என்றும் அழைப்பதுண்டு. இன்று அழிபாடாகக் காட்சியளிக்கும் இந்தக் கோட்டையின் ஒரு சுவர் மட்டுமே எஞ்சியுள்ளது. சம தளத்தில் இருந்து 6000 அடி உயரத்தில் அமைந்துள்ள இந்தக் கோட்டையை மலையேற்றத்தின் மூலமே சென்றடைய முடியும். சுற்றுலா செல்பவர்கள் நான்சச் தேயிலைத் தோட்டத்தினூடாக மலை ஏறுவதன் மூலம் இவ்விடத்துக்குச் செல்வர்.  

இந்தக் கோட்டை 16-ஆம் நூற்றாண்டில் இப்பகுதியை ஆண்ட திப்பு சுல்தானின் புறக்காவல் அரணாகப் பயன்பட்டது.
# ஈரோடு கோட்டை


**ஈரோடு கோட்டை** (*Erode Fort*) என்பது ஈரோட்டில் இருந்த ஒரு கோட்டை ஆகும். இது இந்தியாவின் தமிழ்நாடு மாநிலத்தில் உள்ள ஈரோடு மாவட்டத்தில் அமைந்திருந்தது. 1800ஆம் ஆண்டில் பயணியும் வரலாற்றாளருமான பிரான்சிசு புக்கானன் என்பவர் எழுதிய குறிப்பின்படி, இது ஒரு பெரிய மண் கோட்டையாக இருந்தது. இங்கே ஒரு படைப்பிரிவு வீரர்கள் இருந்ததாகவும், இப்பகுதியில் படைக்குப் போதிய அளவில் ஆட்களைத் திரட்ட முடியும் என்றும் அவர் குறிப்பிட்டுள்ளார்.  

தளபதி மீடோசு படையெடுத்து வந்த காலத்தில் இக்கோட்டை ஏறத்தாழ முற்றாகவே அழிந்து விட்டது. பிறகு, மக்களின் நிவாரணப்பணிக்காக அழிவுற்ற மண்கோட்டையினை சீர் செய்து, சுற்றியிருந்த அகழியையும் நிரப்பினார்கள். முன்பு அகழியிருந்த பகுதியே தற்பொழுது அகழிமேடு என்று அழைக்கப்படுகிறது.  

ஆனால் தற்போதும் கோட்டை என்ற பெயர் வழக்கில் உள்ளது. ஈரோட்டில் உள்ள மணிக்கூண்டிற்கு மேற்கே, அகழிமேடு வரை உள்ள பகுதியை 'கோட்டை' என்றும், மணிக்கூண்டிற்குக் கிழக்கே காலிங்கராயன் கால்வாய் வரை உள்ள பகுதியை 'பேட்டை' என்றும் அழைத்து வருகின்றனர்.  

இந்தக் கோட்டையையும், பேட்டையையும் உள்ளடக்கி அமையப் பெற்றதே ஈரோட்டின் பழைய நகராட்சிப் பகுதியாகும். அதுவே தற்போதைய ஈரோட்டின் வர்த்தக மையமாகவும் திகழ்கிறது.
# ராஷ்மி பன்சால்



**ராஷ்மி பன்சால்** ஒரு பிரபலமான எழுத்தாளர், தொழில்முனைவோர் மற்றும் ஊக்குவிக்கும் பேச்சாளர் ஆவார். தொழில்முனைவோரை பற்றிய இவரது புத்தகங்கள் மிக பிரபலமானவை. இவரது புத்தகங்கள் 8 க்கும் மேற்பட்ட மொழிகளில் மொழிபெயர்க்கப்பட்டுள்ளது .  

## கல்வி
மும்பையை சேர்ந்த இவர் மும்பை சோபியா கல்லூரியில் பொருளாதார பட்டமும், ஐ.ஐ.எம் ஆமதாபாத்தில் நிர்வாக பட்டமும் பெற்றார்.  

## புத்தகங்கள்
- ஸ்டே ஹங்ரி , ஸ்டே ப்பூலிஷ் ( Stay hungry & Stay Foolish)
- கனக்ட் தி டாட்ஸ் (Connect the dots)
- ஹவ் அ டே (Have a day)
- லிட்டில் ரிச் ஸ்லம் (Little Rich Slum)
- ப்பாளோ எவெரி ரெயின்போ (Follow every rainbow)
- டேக் மீ ஹோம் (Take me Home)
# செவ்வாயின் நிறம்



செவ்வாய் தூரத்தில் இருந்து பார்ப்பதற்கு அதன் துரு போன்ற தூசி வளிமண்டலத்தின் மேலே வரை எழுந்துள்ளதன் காரணமாக **சிவப்பு** வண்ணத்தில்(Mars surface color is red) தோற்றமளிக்கிறது. அதை நெருங்கிப் போய் பார்க்கும் போது அந்த இடத்தின் கனிமங்களைப் பொறுத்து சில இடங்கள் தங்க நிறம், பழுப்பு, மற்றும் பச்சை நிறங்களில் காணப்படுகிறது. ஆரம்ப மனித வரலாற்றில் செவ்வாயின் நிறத்தினைக் கொண்டு அதை மற்ற கிரகங்களிலிருந்து வேறுபடுத்தி, அதைப்பற்றி போர் நீதிக்கதைகளை புனைந்தார்கள். அதன் ஆரம்ப பெயர்களில் ஒன்று, ஹர் டிக்கேர், எகிப்திய மொழியில் **சிவப்பான ஒன்று** என்று பொருள். இந்திய ஜோதிடர்கள் இதனை வெறும் கண்களால் கண்டு பல நூறு ஆண்டுகளுக்கு முன்பு இதற்கு செவ்வாய் என பெயரிட்டனர்.  
நவீன தளவுளவிகள், அதன் தரைப்பகுதி மட்டும் அல்ல, வானமும் சூரிய ஒளியில் சிவப்பு நிறத்துடன், செவ்வானமாகத்தான் இருக்கிறது எனக் கண்டறிந்துள்ளது.
# எண்ணெய் குளிர்வூட்டல்

**எண்ணெய் குளிர்வூட்டல்** (oil cooling system) என்பது எண்ணெயை **குளிர்விப்பானாக** பயன்படுத்தி குளிர்வூட்டும் முறை ஆகும். இந்த எண்ணெய், பொருள்களின் அல்லது இயந்திரத்தின் வெப்பத்தை உறிஞ்சி பொருளை அல்லது இயந்திரத்தை குளிர்வூட்டுகிறது. எனவே இந்த எண்ணெய் வெப்பமாக மாறும் ஆதலால் இவை சுழற்சி முறையில் மீண்டும் எண்ணெயை குளிர்விப்பானுக்கு சென்று தன்னை குளிர்வடைய செய்துகொள்கிறது.  
இந்த எண்ணெய் குளிர்வூட்டல் அதிக வேகமாக செல்லும் விசையுந்து வண்டிகளின் இயந்திரத்தில் (motorcycle engines) பயன்படுத்தப்படுகிறது.  

## நன்மைகள்:
- எண்ணெய் நீரை விட அதிக கொதிநிலை புள்ளிகளை உடையது, அதனால் அது 100 ° C க்கு மேல் வெப்பநிலையில் உள்ள பொருட்களை குளிர்விக்க பயன்படுத்த முடியும். ஏனெனில் நீரின் கொதிநிலை 100 ° C.
- எண்ணெய் ஒரு மின் காப்பு பொருள், இதனால் மின் கூறுகளின் உள்ளே மற்றும் மின் கூறுகளுடன் நேரடி தொடர்பு உடைய இடங்களில் பயன்படுத்த முடியும்.
- எண்ணெய் ஏற்கனவே, உயவுபொருளாக(lubricant) பயன்படுத்தப்படுகிறது, எனவே எண்ணெயை குளிர்வூட்டலுக்கும் பயன்படுத்தும் போது அது ஒரு இரட்டை பயன்பாடாக அமையும்.

## தீமைகள்
- சுமார் 200 ° C -300 ° C வெப்பநிலைக்கு கீழ் உடைய பொருட்களின் குளிர்ச்சியடையவைக்க மட்டுமே எண்ணெய் குளிர்வூட்டல் பயன்படுத்த முடியும்.
- எண்ணெயில் பாகங்களை வைப்பதும் எடுப்பதும் கடினம்.
- நீர் குளிர்விக்கும் முறையில், நீர் உலகளவில் எங்கும் கிடைக்கும் ஆனால் சில குறிப்பிட்ட எண்ணெய் பல இடங்களில் கிடைப்பது இல்லை.
- தண்ணீரைப் போல் இல்லாமல், எண்ணெய் சில நேரங்களில் எரியக்கூடியவையாக இருக்கிறது.
# புவிக்கு சமமான கோள்கள்

, வெள்ளி, செவ்வாய் ,புதன் அதன் உண்மையான வடிவம் மற்றும் வண்ணத்தில்]]  
**புவிக்கு சமமான கோள்கள்** (terrestrial planet) என்பது சிலிக்கேட்டு பாறைகள் மற்றும் உலோகங்களால் ஆன கோள்கள் ஆகும். இவை சூரியக் குடும்பத்தில் சூரியனுக்கு மிக அருகிலுள்ள கோள்கள் ஆகும். இந்த பெயர் இலத்தீன் மொழியிலிருந்து வந்தது, அதாவது இலத்தீன் மொழியில் டெர மற்றும் டெள்லுஸ் (Terra மற்றும் Tellus), என்பது புவியினைக் குறிக்கும். எனவே terrestrial planet (புவிக்கு சமமான கோள்கள்) என ஆங்கிலத்தில் அழைக்கிறார்கள்.  

இந்த கோள்களின் மேற்பரப்பு நீரியம், ஈலியம் போன்ற வாயுக்கள் மற்றும் பனிக்கட்டியால் அமையாமல் ஒரு திடமான பகுதியாக புவியின் புவியோடு போன்று அமைய வேண்டும்.  

கெப்லர் விண்கலம் அனுப்பிய தகவல்களின் படி, 40 பில்லியன், புவிக்கு சமமான அளவுடைய கோள்கள் மற்றும் செங்குறுமீன்கள் பால் வழி நாள்மீன்பேரடையில் (Milky way galaxy) உயிரினங்களின் வாழ தகுதியான பிரதேசத்தில் இருக்கின்றன என 4 நவம்பர் 2013 அன்று வானியலாளர்கள் தகவல் தந்துள்ளனர். இதில் 11 பில்லியன் கோள்கள் சூரியன் போன்ற விண்மீன்களை சுற்றி வருகின்றன. இதில் புவிக்கு அருகிலுள்ள கோள்களை புவியிலிருந்து ஒளியின் வேகமான ***299 792 458 மீ / விநாடியில்*** பயனித்தால் 12 வருடங்களில் அந்த கோள்களை அடைய முடியும் என கருதப்படுகிறது.  

## அமைப்பு
இதன் அமைப்பு தோரயமாக புவியின் அமைப்பை பெற்றிருக்கும், அதற்கும் ஒரு உலோக உட் கருவம் (பெரும்பான்மையாக இரும்பு தனிமங்கள் நிறைந்தது) , கருவம் மூடகத்தினால் சூழப்பட்டு இருக்கும். புவிக்கு சமமான கோள்களில் பள்ளத்தாக்குகள் , விண்கல் வீழ் பள்ளம், மலைகள், எரிமலைகள் இருக்கும்.  

## சூரிய குடும்பத்திலுள்ள புவிக்கு சமமான கோள்கள்
சூரிய குடும்பத்தில், நான்கு புவிக்கு சமமான கோள்கள் உள்ளன அவை பூமி , வெள்ளி, செவ்வாய் , புதன். இதில் பூமியில் மட்டும் தான் நீர்க்கோளம்(Hydrosphere) உள்ளது. சூரியக் குடும்பம் உருவான காலகட்டங்களில் நிறைய புவிக்கு சமமான கோள்கள் இருந்திருக்கும், ஆனால் கோள்களின் ஈர்ப்பு விசை காரணமாக நிகழ்ந்த தொடர்ச்சியான மோதல்களின் விளைவாக இவை இணைந்து இப்போது 4 கோள்கள் மட்டுமே உள்ளது.  
சிரிஸ், புளூட்டோ போன்ற குறுங்கோள்(Dwarf planets) மற்றும் பெரிய வின்கற்கள் போன்றவை திடமான தரைப்பகுதியை உடையவை. ஆனால் அதில் பெருமளவு பனியினால் ஆனவை.
# புவி நிலாவின் நிலம் சார்ந்த வரலாற்றுக் காலஅளவுகோல்

**நிலா சார்ந்த நிலவியல் காலஅளவுகோல்** (*lunar geological timescale*) என்பது புவியினுடைய நிலாவின் வரலாற்றை ஐந்து காலங்களாக பிரிப்பது ஆகும். அவை கோப்பர்நிக்கசு, ஏராதொச்தேணியம், இம்பிரியக் காலம் (ஆரம்ப கால இம்பிரியன் மற்றும் இறுதி கால இம்பிரியன்) நெக்டாரியன் மற்றும் நெக்டாரியனுக்கு முன்பான காலம் என ஐந்து காலங்கள் ஆகும். இந்தக் காலங்கள் புவியின் நிலவில், ஏற்பட்ட பெரிய மோதல்களின் விளைவால் நிலவின் தரைப்பகுதியில் தோன்றிய மாற்றங்களை வைத்து பிரிக்கப்பட்டுள்ளது.  

நிலவின் பெரிய விண்கல் வீழ் பள்ளங்கள் போன்ற பள்ளங்களில் நிகழ்ந்த நிலப்பரப்பு மாற்றங்களை விளக்க இந்த காலங்கள் உதவுகிறது. இதன் கால கட்டத்தின் முழுமையான வயது நிலவில் எடுக்கப்பட்ட மாதிரிகளில் கதிரியக்கக் காலமதிப்பீடு செய்வதன் மூலம் அறியப்படுகிறது. ஆனால் இந்த மாதிரிகள் நிலவின் மேற்பரப்பில் உடையது என்பதால் அதிலிருந்து பெறப்பட்ட மாதிரிகளில் கதிரியக்கப் பகுப்பாய்வு செய்வது சரியாக இருக்காது எனவும், நிலவைத் தோண்டி ஆழ்பரப்பில் மாதிரிகளை எடுத்து அதில் பகுப்பாய்வு செய்ய வேண்டும் என விவாதம் நடைபெற்றுக் கொண்டிருக்கிறது.  

## உசாத்துணைகள்
-
# ஸூரத்துல் ஃபலக்



**சூரத்துல் ஃபலக்** (*Sūratu l-Falaq*, *Sura al-Falaq*, , "அதிகாலை", Dawn, Daybreak) என்பது திருக்குர்ஆனின் 113வது அத்தியாயம் ஆகும்.  

திருமறையின் சில அத்தியாயங்கள் நபிகளாரின் மக்கா வாழ்க்கையின் போதும், சில அத்தியாயங்கள் மதீனா வாழ்க்கையின் போதும் அருளப்பட்டன. மக்கா வாழ்க்கையின் போது அருளப்பட்டவை ‘மக்கிய்யா’ (மக்காவுடன் தொடர்புடயவை) எனவும், ’மதனிய்யா’ (மதீனாவுடன் தொடர்புடைவை) எனவும் குறிப்பிடப்படும்.  

திருக்குர்ஆனின் 113 அத்தியாயமாகத் திகழும் ஸூரத்துல் ஃபலக் (அதிகாலை) மக்கா வாழ்வின் போது அருளப்பட்டதால் இது மக்கிய்யா வகையைச் சார்ந்ததாகும்.  

## பெயர்
*ஸூரத்துல் ஃபலக்* என்ற அரபுச் சொல்லுக்கு *அதிகாலை* எனப் பொருள்.  

## அதிகாலை
| * بِسۡمِ ٱللهِ ٱلرَّحۡمَـٰنِ ٱلرَّحِيمِ* | Bismillāhi r-Raḥmāni r-Raḥīm | அளவற்ற அருளாளனும், நிகரற்ற அன்புடையோனுமாகிய அல்லாஹ்வின் திருப்பெயரால்(துவங்குகிறேன்) |  |  |
| --- | --- | --- | --- | --- |
| 113.1 | * قُلْ أَعُوذُ بِرَبِّ الْفَلَقِ* | Qul aʿuzu bi-Rabbi l-falaq | (நபியே!) நீர் சொல்வீராக: அதிகாலையின் இறைவனிடத்தில் நான் காவல் தேடுகிறேன். |  |
| 113.2 | * مِن شَرِّ مَا خَلَقَ * | Min sharri ma khalaq | அவன் படைத்தவற்றின் தீங்கை விட்டும்- |  |
| 113.3 | * وَمِن شَرِّ غَاسِقٍ إِذَا وَقَبَ * | Wa min'sharri ġasiqin iḏa waqab | இருள் பரவும் போது ஏற்படும் இரவின் தீங்கை விட்டும்- |  |
| 113.4 | * وَمِن شَرِّ النَّفَّاثَاتِ فِي الْعُقَدِ * | Wa min'sharri n-naffaṯati fi l-u'qad | இன்னும், முடிச்சுகளில் (மந்திரித்து) ஊதும் பெண்களின் தீங்கை விட்டும், |  |
| 113.5 | * وَمِن شَرِّ حَاسِدٍ إِذَا حَسَدَ * | Wa min'sharri hasidin iḏa hasad | பொறாமைக்காரன் பொறாமை கொள்ளும் போதுண்டாகும் தீங்கை விட்டும் (காவல் தேடுகிறேன்). | } |
# தூர்வாரல்


**தூர்வாரல்** (*Dredging*) என்பது நீருக்கு அடியில் தோண்டும் நடவடிக்கை ஆகும். இது பொதுவாக ஆழமற்ற பகுதியை ஆழமாக்க மற்றும் நீர் தேக்கங்களிலுள்ள தேவையற்ற மணல் மற்றும் படிவுகளை அகற்றும் பணி ஆகும்.மேலும் கப்பல் செல்லும் பாதையை அகல படுத்தவது, கப்பல் பயனிக்க ஆழமான பாதையை உருவாக்குவதும் தூர்வாரல் எனலாம்.  

சில கடற்கரைகளில், கடற்கரை அரிப்புகளால் அரிக்கப்பட்ட மணல்களை கடலில் தோண்டி அதே இடத்தில் மீண்டும் நிரப்பும் பணியும் தூர்வாரல் என அழைக்கப்படுகிறது.  

எந்தவொரு சாதனம் அல்லது இயந்திரம் நீருக்கு கீழே இருக்கும் பொருள்களை எடுக்க உதவினாலும் அது தூர்வாரி எனப்படும். உதாரணமாக, ஒரு கரண்டியை, குச்சி அல்லது கயிற்றில் இணைத்து நீருக்கு அடியில் உள்ள பொருள் மனிதனால் நீக்கப்பட்டால் அது தூர்வாரி என அழைக்கப்படும். இந்த கருத்தைக்கொண்டு இதை ஒரு இயந்திரமாக இருபுற அகழ்வாளி கொண்டு உருவாக்கினார்கள். சில நேரங்களில் பாரந்தூக்கி அகழ்வாளியுடன் இணைக்கப்பட்டு அந்த அமைப்பு ஒரு படகுடன் இணைக்கப்படும். இந்த முழு இயந்திரமும் தூர்வாரி என அழைக்கப்படுகிறது.  

தூர்வாரல் நடவடிக்கையில் உருவாக்கும் தோண்டப்பட்ட மணலை சற்று தொலைவில் கொட்டுவது நல்லது இல்லையெனில் அது அரிப்பினால் மீண்டும் தோண்டிய இடத்தை நிரப்பிவிடும். சில நேரங்களில் தோண்டப்பட்ட மணலை கட்டுமான பணிகளுக்கு பயன்படுத்தலாம். தூர்வாரல் சில நேரங்களில் நீர்சார் சூழல் மண்டலத்தில் பாதிப்பை எற்படுத்தலாம். எனவே சரியான அரசு அனுமதியுடன் மட்டுமே இந்த பணியை செய்ய வேண்டும். தங்க சுரங்கங்களில் தூர்வாரல் முக்கிய நடவடிக்கைகளில் ஒன்று.
# ஸூரத்துல் இஃக்லாஸ்



ஸூரத்துல் இஃக்லாஸ் (** (,ஏகத்துவம்,) என்பது திருக்குர்ஆனின் 113வது அத்தியாயம் ஆகும்.  

திருமறையின் சில அத்தியாயங்கள் நபிகளாரின் மக்கா வாழ்க்கையின் போதும், சில அத்தியாயங்கள் மதீனா வாழ்க்கையின் போதும் அருளப்பட்டன. மக்கா வாழ்க்கையின் போது அருளப்பட்டவை ‘மக்கிய்யா’ (மக்காவுடன் தொடர்புடயவை) எனவும், ’மதனிய்யா’ (மதீனாவுடன் தொடர்புடைவை) எனவும் குறிப்பிடப்படும்.  

திருக்குர்ஆனின் 113 அத்தியாயமாகத் திகழும் ஸூரத்துல் இஃக்லாஸ்(ஏகத்துவம்) மக்கா வாழ்வின் போது அருளப்பட்டதால் இது மக்கிய்யா வகையைச் சார்ந்ததாகும்.  

## பெயர்

<font color="green" size="2">**ஸூரத்துல் இஃக்லாஸ் ** </font> என்ற அரபுச் சொல்லுக்கு <font color="green" size="2">**ஏகத்துவம்** </font>, எனப் பொருள்.  

## ஏகத்துவம்

| <font color="green" size="4">** بِسۡمِ ٱللهِ ٱلرَّحۡمَـٰنِ ٱلرَّحِيمِ**</font> | <font color="blue" size="2">Bismillāhi r-Raḥmāni r-Raḥīm</font> | அளவற்ற அருளாளனும், நிகரற்ற அன்புடையோனுமாகிய அல்லாஹ்வின் திருப்பெயரால்(துவங்குகிறேன்) |  |  |
| --- | --- | --- | --- | --- |
| <font color="red" size="3">112:1.</font> | <font color="green" size="4">** قُلْ هُوَ اللَّهُ أَحَدٌ** </font> | <font color="blue" size="2">Qul huwa Allāhu aḥad </font> | (நபியே?!) நீர் கூறுவீராக: அல்லாஹ் அவன் ஒருவனே. |  |
| <font color="red" size="3">112:2.</font> | <font color="green" size="4">** اللَّهُ الصَّمَدُ ** </font> | <font color="blue" size="2"> Allahu -ṣ-ṣamad </font> | அல்லாஹ் (எவரிடத்தும்) தேவையற்றவன். |  |
| <font color="red" size="3">112:3.</font> | <font color="green" size="4">** لَمْ يَلِدْ وَلَمْ يُولَدْ ** </font> | <font color="blue" size="2">Lam yalid wa lam yūlad </font> | அவன் (எவரையும்) பெறவுமில்லை; (எவராலும்) பெறப்படவுமில்லை. |  |
| <font color="red" size="3">112:4.</font> | <font color="green" size="4"> ** وَلَمْ يَكُن لَّهُ كُفُوًا أَحَدٌ ** </font> | <font color="blue" size="2"> Wa lam ya kul -lahu -kufu -an ahad</font> | அன்றியும், அவனுக்கு நிகராக எவரும் இல்லை. | } |
# நீரின் மூலம் குளிர்வூட்டல்


**நீரின் மூலம் குளிர்வூட்டல்** (*Water cooling system*) என்பது வெப்பத்தை, பொருள்கள் மற்றும் தொழில்துறை உபகரணங்களிலிருந்து நீக்கும் முறை ஆகும். நீரின் மூலம் குளிர்வூட்டல் பொதுவாக வாகன உட்புற எரி என்ஜின்கள் மற்றும் அனல் மின் நிலையங்கள், நீர் மின் ஆற்றல் உற்பத்தி நிலையங்கள், பாறைநெய் தூய்விப்பாலைகள் மற்றும் இரசாயன ஆலைகள் போன்ற பெரிய தொழிற்சாலைகளில் பயன்படுத்தப்படுகிறது. ஏற்றிகளில் உள்ள உயவுப்பொருளின் (lubricant) வெப்பத்தை குறைக்கவும் வெப்பப் பரிமாற்றிகளில் (*heat exchangers*) உள்ள வெப்பத்தைக் குறைக்கவும், கணினியின் வெப்பத்தைக் குறைக்கவும் பயன்படுகிறது.  

## உசாத்துணைகள்

- 
- 
- 
- 
- King, James J. *The Environmental Dictionary* (3rd Edition). John Wiley & Sons (1995).
- Reid, George K. *Ecology in Inland Waters and Estuaries.* Van Nostrand Reinhold (1961).

## வெளியிணைப்புகள்
- Basic Theory and Practice of Cooling Towers
- Howstuffworks "How Liquid-cooled PCs Work"
# மனே கரிஞ்சா தேசிய விளையாட்டரங்கம்



**எசுடேடியோ நாசியோனல் மனே கரிஞ்சா** (அ) **மனே கரிஞ்சா தேசிய விளையாட்டரங்கம்** (**Estádio Nacional Mané Garrincha**), பிரேசில் நாட்டின் பிரசிலியா நகரிலுள்ள பல்-பயன்பாட்டு விளையாட்டரங்கம் ஆகும். தற்போது, கால்பந்துப் போட்டிகளுக்காக பெருமளவில் பயன்படுத்தப்படுகிறது. இதன் பார்வையாளர்கள் கொள்ளளவு 70,064 ஆகும்; 1974-ஆம் ஆண்டில் இந்த விளையாட்டரங்கம் திறக்கப்பட்டது. முன்னாள் பிரேசிலிய கால்பந்து வீரரான கரிஞ்சா அவர்களின் பெயரில் இந்த விளையாட்டரங்கம் வழங்கப்படுகிறது.  

அயர்டன் சென்னா பல்விளையாட்டு அரங்கின் ஒரு பகுதியான இவ்விளையாட்டரங்கம், புனரமைக்கப்பட்ட பின்னர், 2013 கால்பந்துக் பிபா கூட்டமைப்புக்களின் கோப்பைப் போட்டிக்காக மே 18, 2013, அன்று திறந்துவைக்கப்பட்டது.  

கூட்டரசு மாவட்டத்தின் விளையாட்டு, உடற்கல்வி மற்றும் பொழுதுபோக்குத் துறை, *எசுடேடியோ நாசியோனல் மனே கரிஞ்சா* விளையாட்டரங்கின் உரிமையாளர் ஆகும். பிரேசில் அணிக்காக விளையாடி 1958 மற்றும் 1962 ஆண்டுகளில் கால்பந்து உலகக்கோப்பைகளை வென்ற மனே கரிஞ்சா அவர்களைப் பெருமைப்படுத்தும் வகையில் அவர் பெயரில் இவ்விளையாட்டரங்கம் வழங்கப்படுகிறது.  

## குறிப்புதவிகள்

## வெளியிணைப்புகள்
- Official Website
- Templos do Futebol
# கரிஞ்சா



**மானுவேல் ஃபிரான்சிஸ்கோ டாஸ் சான்டோசு** (**Manuel Francisco dos Santos**; அக்டோபர் 28, 1933 – சனவரி 20, 1983), **கரிஞ்சா** (**"Garrincha"** (, "சிறு பறவை"),) என்று பொதுவாக அறியப்படுபவர், பிரேசிலின் கால்பந்து அணிக்காக விளையாடிய முன்னாள் கால்பந்து வீரர் ஆவார்; இவர், கால்பந்து வரலாற்றில் சிறப்பாக அறியப்படும் முன்கள வீரர்களில் ஒருவராவார்.  

## குறிப்புதவிகள்

## வெளியிணைப்புகள்

- Sporting Mavericks Hall of Fame Entry
- Brazilian Football Museum Hall of Fame
- 
- Detail of international appearances and goals by RSSSF
- Profile at the International Football Hall of Fame
- Biography on ABC Sport
- BBC biography
- Biography at *The Hindu Online*
- Profile at Botafogo's official web site
- Tribute page including biography and photos
- Video clips of football oddities. Inspired by Garrincha and the 1962 canine pitch invasion.
- FIFA magazine article (1997)
# ஸூரத்துந் நாஸ்



ஸூரத்துந் நாஸ் **Sura An-Nās** (,மனிதர்கள் என்பது திருக்குர்ஆனின் 114வது அத்தியாயம் ஆகும்..  

திருமறையின் சில அத்தியாயங்கள் நபிகளாரின் மக்கா வாழ்க்கையின் போதும், சில அத்தியாயங்கள் மதீனா வாழ்க்கையின் போதும் அருளப்பட்டன. மக்கா வாழ்க்கையின் போது அருளப்பட்டவை ‘மக்கிய்யா’ (மக்காவுடன் தொடர்புடயவை) எனவும், ’மதனிய்யா’ (மதீனாவுடன் தொடர்புடைவை) எனவும் குறிப்பிடப்படும்.  

திருக்குர்ஆனின் 114 அத்தியாயமாகத் திகழும் ஸூரத்துந் நாஸ் (மனிதர்கள்)மக்கா வாழ்வின் போது அருளப்பட்டதால் இது மக்கிய்யா வகையைச் சார்ந்ததாகும்.  

## பெயர்
*ஸூரத்துந் நாஸ்* என்ற அரபுச் சொல்லுக்கு *மனிதர்கள்* எனப் பொருள்.  

## மனிதர்கள்
| * بِسۡمِ ٱللهِ ٱلرَّحۡمَـٰنِ ٱلرَّحِيمِ* | Bismillāhi r-Raḥmāni r-Raḥīm | அளவற்ற அருளாளனும், நிகரற்ற அன்புடையோனுமாகிய அல்லாஹ்வின் திருப்பெயரால்(துவங்குகிறேன்) |  |  |
| --- | --- | --- | --- | --- |
| 114.1 | * قُلْ أَعُوذُ بِرَبِّ النَّاسِ* | Qul aʿūḏu bi-Rabbi n-nās | (நபியே!) நீர் கூறுவீராக: மனிதர்களின் இறைவனிடத்தில் நான் காவல் தேடுகிறேன்.. |  |
| 114.2 | * مَلِكِ النَّاسِ * | Maliki n-nās | (அவனே) மனிதர்களின் அரசன்;- |  |
| 114.3 | * إِلَٰهِ النَّاسِ * | Ilāhi n-nās | (அவனே) மனிதர்களின் நாயன்.- |  |
| 114.4 | * مِن شَرِّ الْوَسْوَاسِ الْخَنَّاسِ * | Min sharri l-waswāsi l-ḫannās | பதுங்கியிருந்து வீண் சந்தேகங்களை உண்டாக்குபவனின் தீங்கை விட்டும் (இறைவனிடத்தில் நான் காவல் தேடுகிறேன்) |  |
| 114.5 | * الَّذِي يُوَسْوِسُ فِي صُدُورِ النَّاسِ * | Alladhī yuwaswisu fī ṣudūri n-nās | அவன் மனிதர்களின் இதயங்களில் வீண் சந்தேகங்களை உண்டாக்குகிறான். |  |
| 114.6 | * مِنَ الْجِنَّةِ وَالنَّاسِ * | Mina l-ǧinnati wa n-nās | (இத்தகையோர்) ஜின்களிலும், மனிதர்களிலும் இருக்கின்றனர். | } |
# மினெய்ரோ விளையாட்டரங்கம்



**மினெய்ரோ விளையாட்டரங்கம்** (**Mineirão** ), பிரேசிலின் மினாஸ் ஜெரைசு மாநிலத் தலைநகரான பெலோ அரிசாஞ்ச் நகரில் அமைந்திருக்கும் கால்பந்து விளையாட்டரங்கம் ஆகும். அதிகாரபூர்வமாக **எசுடேடியோ கவர்னடொர் மகளேசு பின்டோ** (**Estádio Governador Magalhães Pinto**) அல்லது *ஆளுநர் மகளேசு பின்டோ விளையாட்டரங்கம்* (*Governor Magalhães Pinto Stadium*) என்றழைக்கப்படுகிறது. மினாஸ் ஜெரைசு மாநிலத்தின் மிகப்பெரிய கால்பந்து விளையாட்டரங்கம் இதுவாகும்; மரக்கானா விளையாட்டரங்கத்துக்கு அடுத்தபடியாக பிரேசிலின் இரண்டாவது மிகப்பெரிய விளையாட்டரங்கம். 2013-ஆம் ஆண்டின் பிபா கூட்டமைப்புக்களின் கோப்பைப் போட்டி நடந்த இடங்களில் இதுவும் ஒன்று. மேலும், 2014 உலகக்கோப்பை கால்பந்துப் போட்டி நடக்கும் விளையாட்டரங்கங்களில் இதுவும் ஒன்று; 2016 கோடைக்கால ஒலிம்பிக் விளையாட்டுக்களின் கால்பந்துப் போட்டிகள் இவ்விளையாட்டரங்கில் நடத்தப்படும். 62,170 பார்வையாளர்கள் கொள்ளளவு உடைய மினெய்ரோ விளையாட்டரங்கம் 1965-ஆம் ஆண்டில் திறக்கப்பட்டது; 2012-ஆம் ஆண்டில் புதுப்பிக்கப்பட்டது.  

## குறிப்புதவிகள்

## வெளியிணைப்புகள்
- Stadium picture
- Stadium Guide Article
- FIFA Profile
# அலங்கார பாம்பு



**அலங்கார பாம்பு** அல்லது **பொது பிரைடல் பாம்பு**(Common Bridal Snake) (Dryocalamus nympha) (Blanford’s Bridal Snake)  
இவ்வகை பாம்பு இனங்கள் இந்தியாவின் தென்பகுதியிலும், இலங்கையிலும் காணப்படும் அரியவகையான அலங்கார பாம்பாகும். இதன் தலைக்கு பின்புறன் மஞ்சள் நிறத்தில் கோடுகள் இருக்கும். இது பளபளப்பான கருப்பு நிறத்தில், வெள்ளைக்கோடுகள் உடம்பில் கொண்டுள்ளது. இதன் முதுகில் சாம்பல் வண்ணத்தில் சரியானமுறையில் அமையப்பெறாத கோடுகள் காணப்படுகிறது.  
இப்பாம்பு வகையானது 1 அடி நீளம் வளரும். இது விசத்தன்மை இல்லாதது. மிகவும் குளிர் நிறைந்த மலைகளில் உயரமான பகுதியில் வாழும் உயிரினம் ஆகும். 1,500 அடிகள் உயரம் கொண்ட மலைபிரதேசங்களில் வாழும் தன்மைகொண்டது.  
இந்த பாம்பின் தலை முட்டை வடிவத்தில் அமைந்திருக்கும்.  
## பண்புகள்
இயற்கையாகவே ஒரு பயந்த சுபாவம் கொண்ட, மிகவும் சுறுசுறுப்பாக செயல்படும் இந்த வகையான பாம்புகள் இரவில் மட்டுமே வெளியில் வரும். அதன் எதிரிகளை மிகவும் ஆக்ரோசமாக தாக்கும் குணம் கொண்டது. தனது இரையைத்தேடி மனிதர்கள் வாழும் பகுதிக்குள் கூட வரும் இயல்புடையது. மனிதர்கள் வாழும் வீடுகளில் உள்ள சுவர் இடுக்குகளில் தங்குவதால் அதன் முடிவை அதே தேடிக்கொள்கிறது.  

## உணவு பழக்கம்
இவை சிறிய வகை பல்லிகள், பூச்சிகள், தவளைகளையும் உட்கொள்ளும் தன்மை கொண்டதாக உள்ளது. இவ்வகை பாம்புகள் முட்டை இடுவதாக கருதப்படிகிறது. இவ்வகைப்பாம்புகள் தனது வயிற்றுப்பகுதியை சாய்வாகச் கொண்டு ஊர்ந்து செல்லும் தன்மை கொண்டது.  

## மேற்கோள்

- Daudin, F. M. 1803 Histoire Naturelle Generale et Particuliere des Reptiles. Vol. 6. F. Dufart, Paris.
# ரெசிஃபி



**ரெசிஃபி** (*Recife*) பிரேசிலின் ஐந்தாவது மிகப்பெரிய பெருநகரப் பகுதியாகும். 3,743,854 மக்கள் வாழும் இந்த பெருநகரப்பகுதி வடக்கு/வடகிழக்கில் மிகப்பெரிய ஊரகப் பகுதியாக உள்ளது. பெர்னம்பூக்கோ மாநிலத்தின் தலைநகராக விளங்குகிறது. 2012ஆம் ஆண்டுக் கணக்கெடுப்பின்படி நகரத்தின் மக்கள்தொகை 1,555,039 ஆகும்.  

பெபெரிபி ஆறும் கப்பிபரிபி ஆறும் இணைந்து அத்திலாந்திக்குப் பெருங்கடலில் சேரும் இடத்தில் ரெசிஃபி அமைந்துள்ளது. இந்நகரம் அத்திலாந்திக்குப் பெருங்கடலில் அமைந்துள்ள முதன்மையானத் துறைமுகங்களில் ஒன்றாகும். கடற்கரையை அலங்கரிக்கும் பவளப் படிப்பாறைகளைக் குறிப்பதாக இந்நகரத்தின் பெயர் அமைந்துள்ளது. பல சிற்றாறுகளும் சிறுத் தீவுகளும் 50க்கும் மேற்பட்ட பாலங்களும் இந்நகரின் சிறப்பியல்புகளாக உள்ளன. இதனால் இது "பிரேசிலிய வெனிசு" என்றழைக்கப்படுகிறது. 2010ஆம் ஆண்டுத் தரவுகளின்படி வடகிழக்கு பிரேசிலின் தலைநகரங்களில் மிக உயர்ந்த மனித வளர்ச்சிச் சுட்டெண் கொண்டதாக விளங்குகிறது.  

பெர்னாம்பூக்கோ மாநிலத்தின் முதன்மை தொழில் மண்டலமாக ரெசிஃபி பெருநகர மண்டலம் விளங்குகிறது. கரும்பிலிருந்து பெறப்படும் சர்க்கரை, எத்தனால் ஆகியவை முதன்மைப் பொருட்களாக உள்ளன; இலத்திரனியல், உணவுப் பொருட்கள் ஏனைய பொருட்களாகும். அரசின் நிதிச் சலுகைகளை பயன்படுத்தி 1970களிலும் 1980களிலும் பல தொழிலகங்கள் கட்டமைக்கப்பட்டுள்ளன. தொழிலாளர் வளமும் தனியார் முதலீடுகளும் ரெசிஃபியை சாவோ பாவுலோவை அடுத்து பிரேசிலின் இரண்டாவது மிகப்பெரும் மருத்துவ மையமாக ஆக்கியுள்ளது. நிகழ்காலச் சிறப்புக் கருவிகளைக் கொண்ட நவீன மருத்துவமனைகள் அருகிருக்கும் மாநிலங்களிலிருந்து சிகிச்சை பெற நோயாளிகளை ஈர்க்கின்றன. வடகிழக்கு மண்டலத்தில் உள்ள பிற நகரங்களைப் போலவே சுற்றுலாத் துறையும் வளர்ந்து வருகிறது. ரெசிஃபியின் தெற்கே தொலைவில் அமைந்துள்ள, பிரேசிலின் மிகச்சிறந்த கடற்கரையாக பலமுறை வாக்களிக்கப்பட்டுள்ள, *போர்ட்டொ டெ கலினாசு* கடற்கரை பல சுற்றுலாப் பயணிகளை ஈர்த்து வருகிறது.  

இந்த நகரத்தில் *பெர்னம்பூக்கோ மாநில கூட்டரசு பல்கலைக்கழகம்* அமைந்துள்ளது. சிறந்த கல்வி மையமாக விளங்குகிறது. பிரேசிலின் சிறந்த கவிஞரும் அடிமைத்தனத்தை எதிர்ப்பவருமான *காசுத்ரோ ஆல்வெசு* இங்குதான் கல்வி பயின்றார்.  

The city will be one of the host cities of the 2014 உலகக்கோப்பை காற்பந்து போட்டிகள் நடக்கும் நகரங்களில் ஒன்றாக ரெசிஃபி உள்ளது. மேலும் 2013 பிபா கூட்டமைப்புக்களின் கோப்பைப் போட்டியும் 1950 உலகக்கோப்பை காற்பந்து போட்டியும் இங்கு நடந்துள்ளன.  

## மேற்சான்றுகள்
# பாரிஜாத் (எழுத்தாளர்)

**பாரிஜாத்** என்பவர் நேபாள மொழி எழுத்தாளர். இவரது இயற்பெயர் பிஷ்ணு குமாரி வைபா என்பதாகும். பாரிஜாதம் என்ற மலரின் பெயரை புனைப்பெயராகக் கொண்டார். சிரிஸ் கோ பூல் என்ற இவரது நூல் சிறப்பு மிக்கது.  

## எழுதியவை
ஆகங்க்.ஷா, பாரிஜாத் கா கவிதா, பைசாலு பர்த்தமான் உள்ளிட்ட கவிதைகளை எழுதினார். மைலே நஜன்மயேகோ சோரோ என்ற சிறுகதையையும் எழுதினார். இவர் பத்து நாவல்களையும் எழுதியுள்ளார். இவரது நாவலுக்காக மதன் புரஸ்கார் என்ற விருது வழங்கப்பட்டது. சிரிஸ் கோ பூல் என்ற இவரது நூல், நேபாள மொழியிலும் குறிப்பிடத்தக்கது ஆகும்.  
திரிபுவன் பல்கலைக்கழகத்தில் உறுப்பினராக இருந்தார்.  

நாவல்கள்:  
- சிரிஷகோ பூல்
- மகத்தாகின்
- பரிபாஷித ஆங்காஹரு
- பைசகோ மான்சே
- தோரிபாரி, பாடா, ர சபனாஹரு
- அந்தர்முகி
- உசலே ரோஜேகோ பாடோ
- பர்கால பித்ர ர பாகிர
- அனிதோ பஹாட் சங்கை
- போனி

சிறுகதைகள்:  
- மைலே நஜன்மாயேகோ சோரோ

சிறுகதைத் தொகுப்புகள்:  
- ஆதிம் தேஷ்
- சடக் ர ப்ரதிபா
- சால்கிகோ பலாத்கிருத ஆம‌‌‌‌‌‌்சு
- பதசாலா ஜாந்தா ஆவுந்தா
# திரிபுவன் பல்கலைக்கழகம்

**திரிபுவன் பல்கலைக்கழகம்** என்பது நேபாளத்தின் காத்மண்டுவில் உள்ள பொதுப் பல்கலைக்கழகம். இது நேபாளத்திலேயே பழமையான கல்வி நிறுவனங்களில் ஒன்றூ. இங்கு ஒன்றரை லட்சம் மாணவர்கள் படிக்கின்றனர். இத்துடன் அறுநூறுக்கும் அதிகமான கல்லூரிகள் இணைக்கப்பட்டுள்ளன. நேபாள மன்னர் திரிபுவன் வீர விக்ரம் ஷாவின் பெயரை இப்பல்கலைக்கழகத்திற்கு சூட்டப்பட்டது.  

## துறைகளும் நிறுவனங்களும்
- மானுடவியல் துறை
உளவியல், வரலாறு, பொருளாதாரம், பண்பாடு, பௌத்தவியல், நேபாளி, சமசுகிருதம், இந்தி மொழிகள்  
- மேலாண்மைத் துறை
- கல்வித் துறை
- சட்டத் துறை
- வேளாண்மை மற்றும் விலங்கு கல்விக்கான மையம்
- மருத்துவ கல்வி மையம்
- பொறியியல் கல்வி மையம்
- அறிவியல் மற்றும் தொழில் நுட்ப மையம்
- காட்டியல் துறை
## வளாகங்கள்
சித்வான், காத்மண்டு, லலித்பூர், மக்வான்பூர் உள்ளிட்ட இடங்களில் பல்கலைக்கழகத்தில் கல்வி மையங்கள் அமைந்துள்ளன. இங்கு பன்னாட்டளவிலான கிரிக்கெட் மைதானம் உள்ளது.  

## முன்னாள் மாணவர்கள்
- பாரிஜாத்
# போடோ இலக்கிய மன்றம்


**போடோ இலக்கிய மன்றம்** அல்லது **போடோ சாகித்திய சபை** என்பது போடோ மொழியின் இலக்கியத்தை வளர்த்தெடுக்க அமைக்கப்பட்ட மன்றம். அசாம், மேற்கு வங்காளம், மேகாலயா, நாகாலாந்து, திரிப்புரா, நேபாளம் உள்ளிட்ட பகுதிகளில் வாழும் போடோ மொழி இலக்கியவாதிகள், இந்த அமைப்பின் உறுப்பினர்களாக உள்ளனர்.  

## வரலாறு
இந்திய விடுதலைக்குப் பின்னரும், போடோ மொழிக்கான வளர்ச்சி இல்லாமையை மக்கள் உணர்ந்தனர். அதன் தொடர்ச்சியாக, போடோ இலக்கிய மன்றம் உருவானது.  
தொடர் போராட்டங்களினால், போடோ மொழி கல்வி மொழியாக்கப்பட்டது. வடகிழக்கு இந்தியாவில் உள்ள பல்கலைக்கழகங்கள், போடோ இலக்கியத்தை பாடமாக அறிமுகப்படுத்தின. பின்னர், அசாம் அரசும் போடோ மொழியை துணை ஆட்சி மொழியாக ஏற்றது. இது  
மத்திய அரசின் உதவியுடன், நாற்பதாயிரத்திற்கும் அதிகமான அறிவியல், கலைச் சொற்களை போடோ மொழியில் உருவாக்க முனைந்துள்ளது.
# திராயானின் தூண்


**திராயானின் தூண்** (*Trajan's Column*, ) என்பது இத்தாலியின் ரோம் நகரில் உள்ள ஒரு நினைவுச் சின்னம் ஆகும். இது உரோமைப் பேரரசன் திராயானின் டேசியன் போர் வெற்றியைக் குறிக்கும் வகையில் கிபி 113 ஆம் ஆண்டில் நிறுவப்பட்டது. அதன் தளம் உட்பட தூண் நாற்பத்து இரண்டு மீட்டர் (138 அடி) உயரம் வரை ஆகும். இந்த உயரம் சரியாக இந்த தளத்தில் இருந்த மலையின் உயரம் ஆகும்.
# வார்ப்புரு:Infobox Musical artist/doc/type

<noinclude>  
## Usage
<pre>  

</pre>  
## Example

</noinclude><includeonly><table>  
<th>Code</th>  
<th>Display</th>  
</tr>  
<tr>  
<td>solo_singer</td>  
<td><table><tr><th>Background information</th></tr></table></td>  
</tr>  
<tr>  
<td>non_vocal_instrumentalist</td>  
<td><table><tr><th>Background information</th></tr></table></td>  
</tr>  
<tr>  
<td>non_performing_personnel</td>  
<td><table><tr><th>Background information</th></tr></table></td>  
</tr>  
<tr>  
<td>group_or_band</td>  
<td><table><tr><th>Background information</th></tr></table></td>  
</tr>  
<tr>  
<td>classical_ensemble</td>  
<td><table><tr><th>Background information</th></tr></table></td>  
</tr>  
<tr>  
<td>temporary</td>  
<td><table><tr><th>Background information</th></tr></table></td>  
</tr>  
</table></includeonly>
# ஸூரத்துல் லஹப்



ஸூரத்துல் லஹப் சுடர் / சுவாலை என்பது திருக்குர்ஆனின் 111வது அத்தியாயம் ஆகும்.  

திருமறையின் சில அத்தியாயங்கள் நபிகளாரின் மக்கா வாழ்க்கையின் போதும், சில அத்தியாயங்கள் மதீனா வாழ்க்கையின் போதும் அருளப்பட்டன. மக்கா வாழ்க்கையின் போது அருளப்பட்டவை ‘மக்கிய்யா’ (மக்காவுடன் தொடர்புடயவை) எனவும், ’மதனிய்யா’ (மதீனாவுடன் தொடர்புடைவை) எனவும் குறிப்பிடப்படும்.  

திருக்குர்ஆனின் 111 அத்தியாயமாகத் திகழும் ஸூரத்துல் லஹப் (சுடர்)மக்கா வாழ்வின் போது அருளப்பட்டதால் இது மக்கிய்யா வகையைச் சார்ந்ததாகும்.  

## பெயர்

<font color="green" size="2">**ஸூரத்துல் லஹப் ** </font> என்ற அரபுச் சொல்லுக்கு <font color="green" size="2">** சுடர் / சுவாலை ** </font>, எனப் பொருள்.  

## சுடர் / சுவாலை
| <font color="green" size="5">** بِسۡمِ ٱللهِ ٱلرَّحۡمَـٰنِ ٱلرَّحِيمِ **</font> | *அளவற்ற அருளாளனும், நிகரற்ற அன்புடையோனுமாகிய அல்லாஹ்வின் திருப்பெயரால்(துவங்குகிறேன்) |  |  |
| --- | --- | --- | --- |
| <font color="green" size="3">۞111:1.</font> | <font color="green" size="5">** تَبَّتْ يَدَا أَبِي لَهَبٍ وَتَبَّ ** </font> | *அபூலஹபின் இரண்டு கைகளும் நாசமடைக; அவனும் நாசமாகட்டும். |  |
| <font color="green" size="3">۞111:2.</font> | <font color="green" size="5">**مَا أَغْنَىٰ عَنْهُ مَالُهُ وَمَا كَسَبَ ** </font> | *அவனுடைய பொருளும், அவன் சம்பாதித்தவையும் அவனுக்குப் பயன்படவில்லை.. |  |
| <font color="green" size="3">۞111:3.</font> | <font color="green" size="5">**سَيَصْلَىٰ نَارًا ذَاتَ لَهَبٍ ** </font> | *விரைவில் அவன் கொழுந்து விட்டெரியும் நெருப்பில் புகுவான். |  |
| <font color="green" size="3">۞111:4.</font> | <font color="green" size="5"> **وَامْرَأَتُهُ حَمَّالَةَ الْحَطَبِ** </font> | *விறகு சுமப்பவளான அவனுடைய மனைவியோ, |  |
| <font color="green" size="3">۞111:5.</font> | <font color="green" size="5"> ** فِي جِيدِهَا حَبْلٌ مِّن مَّسَدٍ ** </font> | *அவளுடைய கழுத்தில் முறுக்கேறிய ஈச்சங் கயிறுதான் (அதனால் அவளும் அழிவாள்). | } |
# மொரதாபாத் கலவரம், 1980


**மொரதாபாத் கலவரம்** (Moradabad riots) 1980 ஆம் ஆண்டு ஆகஸ்டு மற்றும் நவம்பர் மாதங்களில் இந்தியாவின் உத்திரப் பிரதேசம் மாநிலத்திலுள்ள *மொரதாபாத்* நகரில் நடந்தது. இஸ்லாமியர்கள் காவல்துறையினரை தாக்கியதன் பதிலாக ஏற்பட்ட காவல்துறைத் தாக்குதலில் பல இஸ்லாமியர்கள் தாக்கப்பட்டுக் கொல்லப்பட்டனர்.  
## பின்னணி
1980 ஆண்டு ஆகஸ்டு மாதம் ஈகைநாள் வழிபாட்டின் போது *தலித்*துகள் பகுதியிலிருந்து பன்றி ஒன்று 50,000 இஸ்லாமியர்கள் தொழுகை நடத்திக் கொண்டிருந்த பகுதிக்குள் சென்றது. இதனால் ஆத்திரமுற்ற இஸ்லாமியர்கள் காவல்துறையினரின் மீது தாக்குதல் நடத்தினர். இதில் உயர் காவல்துறை ஆய்வாளர் (Senior Superintendent of Police-SSP) கற்களால் தாக்கப்பட்டார். மேலும் இஸ்லாமியர்களால் கூடுதல் மாவட்ட நீதிபதி (Additional District Magistrate-ADM) அடித்துக் கொல்லப்பட்டார். இக்கலவரத்தைக் கையாளும் பொருட்டு காவல்துறையினரின் பதில் நடவடிக்கையில் பல இஸ்லாமியர்கள் தாக்கப்பட்டு மரணமடைந்தனர்.
# ஆர். சி. சக்தி



**ஆர். சி. சக்தி** (*R. C. Sakthi*) இந்தியத் திரைப்பட இயக்குனராவார். இவர் நடிகர் ரஜினிகாந்தை வைத்து இயக்கிய *தர்மயுத்தம்*, விஜயகாந்த் நடித்த *மனக்கணக்கு*, கமலஹாசன் நடித்த *உணர்ச்சிகள்*, மற்றும் ராஜேஷ், லட்சுமி நடித்த *சிறை* ஆகிய திரைப்படங்களின் மூலம் புகழ்பெற்றார்.  

## வரலாறு
இராமநாதபுரம் மாவட்டம் பரமக்குடி அடுத்த புழுதிகுளத்தில் பிறந்த ஆர். சி. சக்தி, சிறுவயதிலேயே, கல்வியில் கவனத்தை செலுத்தாமல், சினிமாவில் ஆசையில் இருந்தார். இளைஞராக இருந்தபோதே, நண்பர்களுடன் இணைந்து நாடகக் கம்பெனியை துவங்கினார் சென்னை வந்த சக்தி, சுப்பு ஆறுமுகம் குழுவில் சேர்ந்து, திரைக்கதை எழுத்தாளராக பணியாற்றி வந்தார். தீவிர முயற்சிக்கு பிறகு, *பொற்சிலை* படத்தில் உதவி இயக்குநராகப் பணியாற்றினார். பின் நடன இயக்குநர் தங்கத்துடன் இணைந்து, *அன்னை வேளாங்கண்ணி* படத்தில் திரைக்கதை எழுதினார். 1972ஆம் ஆண்டு, உணர்ச்சிகள் படத்தின் மூலம் இயக்குநராக உயர்ந்தார். தனது முதல் படத்திலேயே, பால்வினை நோய்களை மையமாகக்கொண்டு படத்தை இயக்கியிருந்தது குறிப்பிடத்தக்கது. உணர்ச்சிகள் திரைப்படம் நடிகரான கமலஹாசனை உயரச்செய்தது.  

## இயக்கிய படங்கள்
| - | 1976 | *உணர்ச்சிகள்* |
| --- | --- | --- |
| 1978 | *மனிதரில் இத்தனை நிறங்களா?* |  |
| 1979 | *தர்மயுத்தம்* |  |
| *மாம்பழத்து வண்டு* |  |  |
| 1981 | *ராஜாங்கம்* |  |
| 1982 | *ஸ்பரிசம்* |  |
| 1983 | *உண்மைகள்* |  |
| 1984 | *சிறை* |  |
| *தங்கக்கோப்பை* |  |  |
| 1985 | *நாம்* |  |
| *சந்தோஷக் கனவுகள்* |  |  |
| *தவம்* |  |  |
| 1986 | *மனக்கணக்கு* |  |
| 1989 | *வரம்* |  |
| 1987 | *கூட்டுப்புழுக்கள்* |  |
| *தாலி தானம்* |  |  |
| 1989 | *வரன்* |  |
| 1990 | *அம்மா பிள்ளை* |  |
| 1993 | *பத்தினிப்பெண்* | } |